《江城子 分虎方对客饮予归自颍上》
清代·李良年

惠连书阁对徵川。雨帘纤。一溪烟。梅子黄时，新绿水平滩。

正值故人商秉烛，刚照着，远归船。

小庭已过艳阳天。上疏帘。海榴偏。除却酒垆，只合抱书眠。

冷淡生涯消战日，桐叶底，又二年。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。